
Digitalno poslovanje Ustavnega sodišča 

Cilj projekta: Cilj projekta je bil nadgrajen IT sistem z namenom zagotavljanja celovitega digitalnega poslovanja Ustavnega sodišča, ki bo izboljšal podporno okolje za sodelovanje z gospodarstvom in državljani, prispeval k povečanju uporabe in razvoju digitalnih storitev, ki jih nudi javni sektor, omogočil enostaven in hiter dostop do podatkov za vse deležnike in ki bo odporen ter pripravljen na delovanje v kriznih razmerah
Izvajalec ukrepa: Ustavno sodišče Republike Slovenije 
Trajanje projekta: 03. 02. 2023  – 31. 08. 2026

Opis projekta:
Na Ustavnem sodišču Republike Slovenije je bil uspešno izveden projekt v skupni vrednosti 547.704,05 EUR (od tega 448.937,75 EUR brez DDV in 98.766,30 EUR DDV).
Projekt nadaljnje digitalizacije oziroma digitalnega prehoda Ustavnega sodišča ter prenove poslovnih procesov je obsegal naslednje aktivnosti:
· uvedbo novih funkcionalnosti in digitalizacijo poslovnih procesov z namenom povečanja učinkovitosti, kakovosti in varnosti poslovanja; 
· nadgradnjo informacijskih sistemov zaradi prilagajanja spremembam zakonodaje, poslovnega okolja ter uvajanja novih tehnologij, vključno z rešitvami umetne inteligence; 
· nadgradnjo sistemov za elektronsko poslovanje s pravnimi in fizičnimi osebami; 
· prenovo sistemov za obveščanje strokovne in splošne javnosti ter komunikacijo z državljani (obdelava in objava odločb, prenova iskalnika, spletnih storitev ipd.); 
· pripravo notranjih pravil za celovito digitalno poslovanje v skladu z določbami ZVDAGA; 
· nakup prenosnih računalnikov in druge strojne opreme za izboljšanje pogojev za delo na daljavo; 
· nakup strežniške infrastrukture in diskovnih polj za primarno in sekundarno lokacijo z namenom zagotavljanja zanesljivega in varnega delovanja informacijskih sistemov; 
· posodobitev in digitalizacijo snemalnega sistema. 


Rezultat projekta predstavlja enoten, tehnološko posodobljen informacijski sistem, ki vključuje:
· prenovljene in nadgrajene informacijske rešitve z uporabo sodobnih tehnologij; 
· vzpostavljeno sodobno strežniško infrastrukturo; 
· nabavljeno opremo za podporo delovanju informacijskih sistemov in delu na daljavo; 
· pripravljena notranja pravila za digitalno poslovanje; 
· posodobljen in digitaliziran snemalni sistem. 

